Og politiet advarer især mod sedler, pålydende 200 euro. Endnu har politiet ingen mistænkte i kikkerten, men gætter på, at der er tale om udenlandske gerningsmænd. - Forarbejdet til falskneriet er gjort godt. Sedlerne er vellignende og har forskellige numre. Ofte ser vi, at falskneri er lavet dårligt, og at kun en enkelt seddel er lavet fint, mens resten er fotokopi, så de falske sedler har samme nummer. Det er der ikke tale om med de sedler, der er sat i omløb i de forløbne uger, siger politiinspektør Kjell Svenningsen fra Nordjyllands Politi.
Det strømmer ind med anmeldelser hos politiet i Nordjylland om falske eurosedler. Alene onsdag fik politiet 10 anmeldelser, efter at især en række supermarkeder i landsdelen i de seneste to uger har modtaget falske sedler, skriver Nordjyske Stiftstidende.